Verohallinto > Metsätalouden veroilmoitus
Metsätalouden veroilmoituksen palautusaika määräytyy sen mukaan, onko metsänomistaja arvonlisäverovelvollinen metsätaloudesta vai ei. Jos omistat metsää mutta et harjoita maataloutta, lue tältä sivulta ohjeet veroilmoituksen antamiseen. Jos metsä kuuluu maatilaan, lue lisää maatalouden veroilmoituksesta.
Anna metsätalouden veroilmoitus 2C verkkolomakkeella (www.suomi.fi)
Lähetä muistiinpano- tai kirjanpito-ohjelman muodostamana tiedosto (www.ilmoitin.fi). Kirjaudu verkkopalveluun henkilökohtaisilla verkkopankkitunnuksilla. Kuolinpesä tarvitsee kirjautumiseen Katso-tunnisteen.
Saat metsätalouden veroilmoituksen 2C postitse tammikuussaEsitäytetty metsätalouden veroilmoitus lähetetään verovuoden aikana metsää omistaneille luonnollisille henkilöille, verotusyhtymille ja kuolinpesille. Metsätalouden veroilmoitus täytyy antaa vain silloin, jos sinulla on metsätalouden tuloja tai menoja tai varauksiin ja metsävähennyksiin liittyviä tietoja.
Arvonlisäveron ilmoittamiseen ja maksamiseen on tullut muutoksia 1.1.2017:
Arvonlisäverovelvollisen metsänomistajan ei tarvitse enää antaa arvonlisäveroilmoitusta vuodelta 2016, jos verovuodelta ei ole metsätalouden tuloa, vähennyksiä tai muita verotukseen vaikuttavia tietoja. Edellytyksenä on, että metsänomistajan verokausi on kalenterivuosi eikä hän harjoita muuta arvonlisäverollista toimintaa.
Vuoden 2016 arvonlisäverot voi ilmoittaa myös paperilomakkeella Veroilmoitus oma-aloitteisista veroista (entinen Kausiveroilmoitus).
Lue lisää oma-aloitteisten verojen ilmoittamisesta
Katso metsätalouden veroilmoituksen ja arvonlisäveroilmoituksen palautuspäivät alta
Omistat metsää ja olet arvonlisäverovelvollinen
Palauta metsätalouden veroilmoitus viimeistään 28.2.2017
Metsätalouden veroilmoituksen 2C voit antaa
muistiinpano- tai kirjanpito-ohjelman muodostamana tiedostona (www.ilmoitin.fi).
Jos verokautesi on kalenterivuosi, anna arvonlisäveroilmoitus viimeistään 28.2.2017. Arvonlisävero pitää myös maksaa oma-aloitteisesti viimeistään 28.2.2017.
Verovuodesta 2016 alkaen arvonlisäverovelvollisen metsänomistajan ei tarvitse enää antaa arvonlisäveroilmoitusta, jos hänellä ei ole ilmoitettavaa (esim. puun myyntejä tai vähennettäviä arvonlisäveroja). Edellytyksenä on, että verokautesi on kalenterivuosi etkä harjoita muuta arvonlisäverollista toimintaa.
Ilmoita arvonlisäverot
Tarkista esitäytetty veroilmoitus
Saat esitäytetyn veroilmoituksen henkilökohtaisista tuloistasi maalis-huhtikuussa. Metsätalouden veroilmoituksella 2C antamasi tiedot näkyvät esitäytetyllä veroilmoituksella oman ilmoituksesi mukaisina.
Tarkista kaikki tiedot. Jos tiedot ovat oikein eikä mitään tietoja puutu, sinun ei tarvitse tehdä muuta. Jos et palauta esitäytettyä veroilmoitusta, sinun katsotaan antaneen veroilmoituksesi sen sisältöisenä.
Esitäytetyn veroilmoituksen viimeinen palautuspäivä on 9.5.2017 tai 16.5.2017. Tarkista päivämäärä veroilmoitukseltasi.
Täydennä tai korjaa esitäytyn veroilmoituksen tietoja Ilmoita tiedot verkossa (vero.fi/veroilmoitus)
Voit ilmoittaa tiedot myös saamallasi paperilomakkeella ja palauttaa sen postitse tai henkilökohtaisesti verotoimistoon.
Omistat metsää, mutta et ole arvonlisäverovelvollinen
Palauta metsätalouden veroilmoitus 2C toukokuussa
Jos et ole arvonlisäverovelvollinen, anna metsätalouden veroilmoitus 2C yhdessä esitäytetyn henkilökohtaisen veroilmoituksen kanssa joko 9.5.2017 tai 16.5.2017. Tarkista päivä veroilmoituksestasi.
Ilmoita metsätalouden menot arvonlisäverollisina metsätalouden veroilmoituksella 2C. Jos sinulla ei ole metsätalouden harjoittamiseen liittyviä tuloja tai vähennyksiä, eikä metsävähennyksestä tai varauksista ilmoitettavia tietoja, ilmoitusta ei tarvitse palauttaa.
Saat esitäytetyn veroilmoituksen henkilökohtaisista tuloistasi maalis-huhtikuussa. Tarkista kaikki tiedot. Jos tiedot ovat oikein eikä mitään tietoja puutu, sinun ei tarvitse tehdä muuta. Jos et palauta esitäytettyä veroilmoitusta, sinun katsotaan antaneen veroilmoituksesi sen sisältöisenä.
Täydennä tai korjaa esitäytetyn veroilmoituksen tietoja (vero.fi/veroilmoitus)
Kirjaudu verkkopalveluun henkilökohtaisilla verkkopankkitunnuksilla. Kuolinpesä tarvitsee kirjautumiseen Katso-tunnisteen.
Annat veroilmoituksen verotusyhtymän puolesta
Verotusyhtymä on kahden tai useamman henkilön yhdessä muodostama yhteenliittymä. Anna yhtymän puolesta yksi yhteinen metsäveroilmoitus ja arvonlisäveroilmoitus. Verotusyhtymässä tulot ja menot lasketaan yhtymäkohtaisesti, mutta toisin kuin kuolinpesässä, tulot jaetaan verotettavaksi osakkaiden tuloina.
Palauta yhtymäselvitys vain, jos tiedoissa on korjattavaa tai täydennettävää
Anna yhtymäselvitys (lomake 36) verkossa (www.suomi.fi)
Voit antaa yhtymäselvityksen myös paperilomakkeella.
Yhtymällä täytyy olla verkkopalveluita varten oma Katso-tunniste. Osakas ei voi antaa veroilmoitusta omilla tunnuksillaan. Lue lisää Katso-tunnisteesta.
Jos yhtymä on arvonlisäverovelvollinen, arvonlisäveroilmoitus annetaan yhtymän nimissä. Kun verokausi on kalenterivuosi, arvonlisäveroilmoitus annetaan viimeistään 28.2.2017. Arvonlisävero pitää myös maksaa viimeistään28.2.2017. Verovuodesta 2016 alkaen pelkästään metsätaloutta harjoittavan metsäyhtymän ei tarvitse enää antaa arvonlisäveroilmoitusta, jos sillä ei ole ilmoitettavaa (esim. puun myyntejä tai vähennettäviä arvonlisäveroja). Edellytyksenä on, että verokausi on kalenterivuosi eikä metsäyhtymä harjoita muuta arvonlisäverollista toimintaa.
Omistat metsää ja olet liikkeen- tai ammatinharjoittaja
Palauta metsätalouden veroilmoitus 3.4.2017
Anna metsätalouden veroilmoitus, jos sinulla on metsätalouteen liittyviä tuloja tai menoja ja metsävähennykseen tai varauksiin ilmoitettavia tietoja. Palauta metsätalouden veroilmoitus viimeistään 3.4.2017 yhdessä muiden tuloveroilmoitusten kanssa.
Ilmoita metsätalouteen liittyvät arvonlisäverot samalla ilmoituksella elinkeinotoiminnan arvonlisäverojen kanssa oman verokautesi mukaan.
Muuta huomioitavaa metsänomistajalle
Kuolinpesää verotetaan erillisenä verovelvollisena. Kuolinpesä täyttää vain yhden yhteisen metsäveroilmoituksen ja arvonlisäveroilmoituksen. Kuolinpesän osakkaat vastaavat veroilmoituksen antamisesta. Samoin kuin henkilöasiakkailla, kuolinpesän veroilmoituksen palautuspäivä riippuu siitä, onko kuolinpesä arvonlisäverovelvollinen metsätaloudesta vai ei. Omistatko metsää yhdessä puolisosi kanssa?Puolisoiden yhteinen metsätalouden veroilmoituslomake on lähetetty puolisoista sille, joka on rekisteröity alkutuottajana arvonlisäverovelvolliseksi. Jos kumpikaan puolisoista ei ole arvonlisäverovelvollinen tai molemmat puolisot ovat arvonlisäverovelvollisia, lomake on osoitettu sille puolisolle, joka omistaa enemmän kuin 50 % metsäomaisuudesta. Jos kumpikin puoliso omistaa tasan 50 %, lomake on osoitettu puolisoista vanhemmalle.Toinen puolisoista voi omistaa metsänsä myös täysin yhteisestä metsätaloudesta erillisenä. Jos hän hallitsee näitä yksin omistamiaan metsiä pysyvästi itsenäisesti, hän voi antaa niistä erikseen oman veroilmoituksen. Veroilmoituslomakkeen yläreunaan on silloin merkittävä rasti kohtaan ”Oma erillinen ilmoitus”.Jos puolisot ovat rajoitetusti verovelvollisia, he antavat kumpikin oman veroilmoituksensa yksin omistamistaan metsistä. Yhdessä omistamistaan metsistä he antavat veroilmoituksen verotusyhtymänä.Ilmoita metsätalouden luovutusvoitot lomakkeella 9Ilmoita metsäkiinteistön sekä metsätalouden koneiden ja laitteiden myynnit lomakkeella 9 (Laskelma luovutusvoitosta tai -tappiosta). Ilmoita jokainen myynti erikseen.
Lisätietoa metsätalouden luovutusvoitoista.
Muistiinpanot - metsänomistaja
Metsätaloutta harjoittavan metsänomistajan on pidettävä toiminnastaan muistiinpanoja. Metsätalouden veroilmoituslomakkeiden tiedot perustuvat muistiinpanoihin.
Puunmyyntituloa saanut - saitko meiltä kirjeen?
Metsätalouden harjoittaja - muista antaa arvonlisäveroilmoitus, jos olet saanut metsätalouden tuloa
Kiinteistöyhtymä (arvonlisäverollinen) on tehnyt puukaupat, joista maksetaan arvonlisävero sekä ennakonpidätys. Kiinteistöyhtymän puukaupat siirtyvät tuloina henkilökohtaiseen verotukseen. Miksi on näin? Onko olemassa määräsumma, joka ei vaikuta tehdystä puukaupasta henkilökohtaiseen verotukseen?
Metsäverotuksen palvelunumero
Metsätalouden verotus, yksityiskohtaiset täyttöohjeet
Metsätalouden veroilmoitus, täyttöopas (pdf)
Maatalous- ja metsäyhtymän yhtymäselvitys, täyttöohje (pdf)
Sivu on viimeksi päivitetty 12.1.2017